Григор Прличев - Википедија

# Григор Прличев

### Од Википедија, слободна енциклопедија

Григор Прличев

Григор Прличев (Охрид, 30 јануари 1830 - Охрид, 6 февруари 1893), еден од најпознатите македонски писатели од 19-от век.

На 25 март 1860 година, Григор С. Прличев со својата поемата „Сердарот“, ја однесе првата награда за најдобра поема на традиционалниот книжевен конкурс што се одржуваше секоја година во Атина. Тој стана овенчан поет и беше наречен „Втор Хомер“: подвиг што дотогаш никој не беше го направил!

Првата писменост ја добива од својот дедо, а се школувал отпрвин во келијно училиште во кое наставата била на многу ниско ниво. Подоцна негов учител станува Димитрија Миладинов од Струга, за кого Прличев секогаш ќе има најпофални зборови. Инаку, мајка му на Прличев била слугинка по богатите куќи, а тој самиот едно време продавал црици под чинарот. Подоцна, за да ја подобри домашната материјална состојба, тој препишува разни текстови - порачки од повидни луѓе.

По училиштето во Охрид, Прличев патува за Атина и се запишува во тамошниот медицински факултет кој никогаш не го завршува. Во 1860 тој учествува во натпреварот за најдобра поема на грчки јазик и ја добива наградата „Ловоров венец“ за неговата прва поема Сердарот. Во поемата се раскажува за смртта на македонскиот херој Кузман кој ги заштитува селаните од бандите на Гегите. Наградата не останува долго во негови раце, затоа што одбива да се изјасни како Грк.

Кога дознава за смртта на Браќа Миладиновци, тој се враќа во Охрид и станува учител. Тој постојано се бори против грчката пропаганда во училиштата и црквите, заради што е уапсен и пренесен во затворот во Дебар. По излезот од затвор, Прличев предава во гимназиите во Охрид, Битола и Солун.

Освен Сердарот, Прличев има напишано и Автобиографија која претставува битен историски документ за состојбата под Отоманската империја во 19 век. Неговата работна поема Скендербег останува недовршена по неговата смрт во Охрид во 1893.

Во Бугариjа почитуван како бугарски преродбеник и уметник.

## [уреди] Надворешни линкови

- Автобиографија на Прличев

в • р • у
Македонска книжевност

Јазик | Македонски јазик · Граматика на македонскиот јазик · Дијалекти на македонскиот јазик · Македонска азбука · Историја на македонскиот јазик |
Рани примери | Св.Кирил и Методиј · Свети Климент Охридски · Свети Наум Охридски
Просветителство и XIX век | Војдан Чернодрински · Григор Прличев · Димитар Миладинов · Ѓорѓија Пулевски · Кирил Пејчиновиќ · Крсте Петков Мисирков · Константин Миладинов · Јоаким Крчовски · Јордан Хаџи-Константинов - Џинот · Рајко Жинзифов · Теодосиј Синаитски
Период меѓу двете светски војни | Васил Иљоски · Антон Панов · Ристо Крле · Кочо Рацин · Коле Неделковски · Ацо Караманов · Никола Вапцаров · Венко Марковски · Ангелко Крстиќ · Антон Попов
По втората светска војна | Блаже Конески · Стале Попов · Славко Јаневски · Матеја Матевски · Богомил Ѓузел · Ѓорѓи Абаџиев · Коле Чашуле · Петар Т. Бошковски · Симон Дракул · Миодраг Друговац · Томе Арсовски · Божин Павловски · Петре М. Андреевски · Влада Урошевиќ · Ацо Шопов · Живко Чинго · Владо Малески · Горан Стефановски · Венко Андоновски · Гоце Смилевски
Видете повеќе...

Преземено од "http://mk.wikipedia.org../../../%D0%B3/%D1%80/%D0%B8/%D0%93%D1%80%D0%B8%D0%B3%D0%BE%D1%80_%D0%9F%D1%80%D0%BB%D0%B8%D1%87%D0%B5%D0%B2_c05c.html"

Категории: Македонски писатели | Македонска литература | Македонци

##### Views

- Статија
- Разговор
- Тековна верзија

##### Пребарај

##### Други јазици

- Български
- Deutsch
- English
- Српски / Srpski